b"\n_START_ARTICLE_\nHenri Jacquier\n_START_SECTION_\nBiografi\n_START_PARAGRAPH_\nHan studerte filologi i Lyon og Paris (1917-1923) og tok sin statseksamen med to avhandlinger, Memoires (1921) og Sur la philosophie de Jean de Meung - 2-eme partie du Roman de la Rose (1923). Som utsendt til Romania av den franske universitetsmisjon underviste han i fransk f\xc3\xb8rst ved noen gymnaser, og s\xc3\xa5 ved Universitetet i Cluj, ved departementet for romansk filologi. Mellom 1940 og 1944 (da nordre del av Transilvania var anneksert av Ungarn) s\xc3\xb8kte han tilflukt s\xc3\xb8rover i Sibiu (som fortsatt tilh\xc3\xb8rte Romania). Der ble han kjent med medlemmene i den s\xc3\xa5kalte \xc2\xabLitter\xc3\xa6rsirkelen\xc2\xbb og publiserte artikler i deres tidsskrift, \xc2\xabRevista Cercului literar\xc2\xbb. I 1947 tok han doktorgrad ved Universitetet i Bucure\xc8\x99ti, med avhandlingen \xc2\xabRecherches sur les mecanismes de l'emprunt linguistique: adaptations, detours et rates du systeme phonetique roumain au contact du systeme francais\xc2\xbb. Samme \xc3\xa5r ble han utnevnt til professor ved Universitetet i Cluj, der han ble til han gikk av med pensjon i 1968._NEWLINE_I 1948, da den franske regjering bestemte seg for \xc3\xa5 avslutte misjonen i det kommunistisk-styrte Romania, og ba de utsendte returnere til Frankrike, bestemte han seg for v\xc3\xa6re igjen. Som resultat, sendte den franske ambassaden i Bucure\xc8\x99ti den fremtidige verdenskjente filosofen Roland Barthes (som da arbeidet for Institut fran\xc3\xa7ais i Romania) til Cluj for \xc3\xa5 konfiskere passet til Jacquier._NEWLINE_Han debuterte som skribent i \xc2\xab\xc3\x8ensemn\xc4\x83ri matematice\xc2\xbb (Cluj, 1925), og publiserte senere ogs\xc3\xa5 i \xc2\xabAlmanahul literar\xc2\xbb, \xc2\xabCercet\xc4\x83ri de lingvistic\xc4\x83\xc2\xbb, \xc2\xabFamilia\xc2\xbb, \xc2\xabG\xc3\xa2nd rom\xc3\xa2nesc\xc2\xbb, \xc2\xabBulletin linguistique\xc2\xbb, \xc2\xabNa\xc5\xa3iunea rom\xc3\xa2n\xc4\x83\xc2\xbb, \xc2\xabRevista Cercului literar\xc2\xbb, \xc2\xabRevue de Transylvanie\xc2\xbb, \xc2\xabRom\xc3\xa2nia literar\xc4\x83\xc2\xbb, \xc2\xabSecolul 20\xc2\xbb, \xc2\xabSteaua\xc2\xbb m.m. Han har oversatt bl.a. Sextil Pu\xc8\x99cariu.\n_START_SECTION_\nB\xc3\xb8ker\n_START_PARAGRAPH_\nBabel, mit viu, Cluj Napoca, 1991"